**BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETE**

**13/2023. (IX.13.) önkormányzati rendelete**

**Balatonszepezd Község Önkormányzata Szervezeti és Működési Szabályzatáról**

**szóló 3/2019. (III.29.) önkormányzati rendelet módosításáról**

Balatonszepezd Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet 3. melléklete helyébe az 1. melléklet lép.

**2. §**

Ez a rendelet a kihirdetését követő napon lép hatályba.

Balatonszepezd, 2023. szeptember 12.

**Bíró Imre dr. Varga Viktória**

polgármester jegyző

Kihirdetve: 2023. szeptember 13.

**dr. Varga Viktória**

jegyző

**1. melléklet a 13/2023. (IX.13.) önkormányzati rendelethez**

**A képviselő-testület átruházott hatáskörei**

1. Polgármesterre átruházott hatáskörök:

1.1. közterület használatának engedélyezése;

1.2. közútkezelői hozzájárulások megadása;

1.3. döntés általános és rendkívüli települési támogatásról;

1.4. döntés települési gyógyszertámogatásról;

1.5. döntés települési temetési támogatásról;

1.6. döntés lakásfenntartási támogatásról;

1.7. döntés az étkeztetésről;

1.8. döntés települési tűzifa támogatásról;

1.9. az önkormányzati részesedéssel rendelkező gazdasági társaságokban való tulajdonosi képviselet; az önkormányzat tulajdonában lévő ingatlanokon bárminemű vezetékjog és szolgalmi jog bejegyzéséhez való hozzájárulás; önkormányzati tulajdonú területen történő közművezeték építéséhez szükséges tulajdonosi nyilatkozat megadása építésügyi és egyéb szakterületi hatósági eljárásokban, az önkormányzati tulajdonban lévő ingatlanok, lakás és nem lakás céljára szolgáló helyiségekkel kapcsolatos tulajdonosi jogok képviselete; a tulajdonosi jogok gyakorlása az ingó vagyon vonatkozásában, ingatlan bérbeadása, értékesítése nettó 1 millió Ft ellenértékig; döntés beszerzésekről, egyéb kötelezettségvállalásokról nettó 1.000.000 Ft értékhatárig; az önkormányzat által elrendelt jelzálogjog és elidegenítési és terhelési tilalom feloldásáról, ranghely-cseréjéről, valamint törléséről való döntés.

1.10. tartalék felhasználása évi 300.000 Ft összeghatárig, a jóváhagyott bevételek és kiadások módosítása és a kiadási előirányzatok közötti átcsoportosítás 1.000.000 Ft egyedi összeghatárig

1.11. a településképi véleményezési eljárás, a településképi bejelentési eljárás, valamint a településképi kötelezési eljárás lefolytatása;

1.12. strand üzemeltetési idejének meghatározása, strandi területe használatának engedélyezése, horgászhely iránti kérelmek elbírálása, országos és nemzetközi horgászversenyek lebonyolításának engedélyezése

2. Jegyzőre átruházott hatáskörök:

2.1. a közösségi együttélés alapvető szabályainak megsértése miatt a hatósági eljárás lefolytatása

2.2. eljárás a fás szárú növények kivágásával, pótlásával kapcsolatos önkormányzati hatósági ügyekben

2.3. a hulladékgazdálkodási közszolgáltatás végzésének feltételeiről szóló 385/2014. (XII. 31.) Korm. rendelet 7. § (1b) bekezdése szerinti igazolás kiadása